ભાગ્યે જ બૉલીવુડ બાજુ ફરકતા લેજન્ડરી સંગીતકાર અને એ. આર. રહેમાનના ગુરુ એવા ઈલૈયારાજાએ શમિતાભનું સંગીત આપ્યું છે. ત્રણ ગીતો ‘શશશ મિમિમિ’, ‘ઈશ્ક-એ-ફિલ્લમ’ અને ‘પિડલી સી બાતેં’ એકદમ ઢિનચાક બન્યાં છે (અને એમની ટેવ પ્રમાણે ‘સ્ટિરિયોફોનિક સન્નાટા’ ગીતનું પોતાના એક જૂના ગીતમાંથી રિસાઇકલિંગ કર્યું છે). થોડાં અઠવાડિયાં પહેલાં દક્ષિણની ‘આઈ’ ફિલ્મમાં છવાઈ જનારા સિનેમેટોગ્રાફર પી. સી. શ્રીરામે અહીં સ્પેશ્યલી પોંખવા પડે એવું કામ કર્યું નથી.